hu hu hu hu hu hu hu hu hu hu es pl hu hu hu hu hu hu hu cs hu hu hu hu hu hu hu hu hu en hu en hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en en en en en en hu
Programok - 2022-09-17 - XVI. Pécsi Nemzetközi Tánctalálkozó
Az egyórás foglalkozás alatt a résztvevők (maximum 12 pár) megismerkednek a Blues, a Bécsi Keringő és a Salsa alaplépéseivel, amelyekből összeállított egy-egy kis kombinációt fogják gyakorolni, táncolni. Ha az időbe belefér akkor egy közös Counrtyval zárjuk az órát.
A foglakozást vezeti: Dr. Papp Judit mesterfokozatú, Bonis Bona díjas társastánc pedagógus
A részvétel ingyenes, de regisztrációhoz kötött. A helyek száma korlátozott.
Előzetes regisztráció 2022. szeptember 15-ig: info@pecsibalett.hu
TáncSzínTér a Színház téren
16:00 | Színház tér
Pécsi tánciskolák, egyesületek, csoportok bemutatkozása.
Projektvezető: Papp Viktor, a Pécsi Fordan Táncklub alapítója
Szigeti Oktávia Táncművészetért Alapítvány
Szigeti Oktávia Táncművészetért Alapítvány
19:00 | Pécsi Nemzeti Színház Nagyszínház
- táncjáték 2 részben -
„Táncolni kell, uram, a zene majd csak megjön valahonnan...”
- mondja Zorba, a görög, Nikosz Kazantzakisz önéletrajzi ihletésű regényének ikonikus irodalmi alakja, aki az élet imádatának megtestesítője volt. A történet helyszínét adó falucska elzártságával és vad, kegyetlen szokásaival sajátos atmoszférát kölcsönöz a cselekménynek. Bánatot, gondot felülír azonban a közös tánc, melyet Zorba indít a továbbélés útján. Zorba az őserő legyőzhetetlen képviselője, tánca, a szirtaki, az élni akarás és az élni tudás szimbóluma.
Mikis Theodorakisz Zorba című balettjének színrevitelével a Pécsi Balett az elmúlt két évtizedben létrejött karakteres arculatát, a modern megjelenítésű közönségbarát előadások tematikáját folytatja. A társulat célja, hogy innovatív vizualitással és érthető dramaturgiai megfogalmazással juttassák el üzenetüket közönségüknek. Az előadás különlegessége, hogy a koreográfia a modern tánc és a néptánc ritkán használt fúziója.
Zorba az életigenlés táncjátéka.
Theodorakisz csodálatos zenéje, az alkotók kreativitása és a Pécsi Balett kiváló táncművészei együtt idézik meg a mitikus görög hős szellemiségét.
A librettót Nikosz Kazantzakisz Zorba, a görög című regénye nyomán írta: Böhm György Jászai Mari- és Nádasdy Kálmán-díjas
Dramaturg: Uhrik Teodóra Kossuth- és Liszt-díjas Érdemes művész
Madame Hortense koreográfia: Bozsik Yvette Kossuth-díjas Érdemes művész
A rendező munkatársa: Vincze Balázs Harangozó-díjas Érdemes művész
Rendező-koreográfus: Juhász Zsolt Harangozó-díjas, Zachár Lóránd Harangozó-díjas
JOHN, az író: Szabó Márton / Tuboly Szilárd
MARINA, az özvegy: Frank Edina / Karin Iwata
MADAME HORTENSE: Bozsik Yvette Kossuth-díjas Érdemes művész / Samantha Kettle
MIMINTHOSZ, a falu bolondja: Matola Dávid
PAVLISZ: Balogh Csongor Fülöp Viktor ösztöndíjas
MAVRANTÓNISZ, Pavlisz apja: Molnár Zsolt Harangozó-díjas
MANOLISZ, elöljáró és kocsmáros: José Blasco Pastor
ANANKÉ: Marina Pérez Ahedo
NŐK, FÉRFIAK, A FALU LAKÓI: Horváth Réka, Karin Iwata / Frank Edina, Pintér Rebeka, Reetta Riikonen, Rónaki Nina, Domján Kristóf, Szendrői Bence, Tuboly Szilárd / Szabó Márton, Varga Máté,
valamint Bastidas Veronika, Horváth Zorka, Katona Dóra, Sárosác Mínea, a Pécsi Művészeti Gimnázium, Szakgimnázium és Technikum növendékei
A Zorba a Pécsi Balett és a Pécsi Nemzeti Színház koprodukciójában, a Nemzeti Kulturális Alap és a Kulturális és Innovációs Minisztérium támogatásával jön létre.
Az előadás budapesti bemutatója a Nemzeti Táncszínházban közös programként valósul meg.